section_heading: Klupska karijera
paragraph_text: U srpnju 2005. je transferiran u Toulouse za 3,25 milijuna eura. Ozljeda koju je zadobio u prijateljskoj reprezentativnoj utakmici uoči SP-a u Njemačkoj bila je ozbiljnija nego što se očekivalo te ga je na duže vrijeme udaljila s terena. Zbog toga se špekuliralo o kraju igračeve karijere. Povratkom na terene u listopadu 2006., Santos je odigrao svega četiri utakmice za Toulouse dok je u veljači 2007. otišao na posudbu u švicarski FC Zürich. S klubom je te sezone osvojio švicarsko prvenstvo dok je u utakmici Kupa UEFA zabio dva pogotka moskovskom Spartaku.